CELEX: 32003L0028
Language: da
Date: 2003-04-07 00:00:00
Title: Kommissionens direktiv 2003/28/EF af 7. april 2003 om fjerde tilpasning til den tekniske udvikling af Rådets direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej (EØS-relevant tekst)

Avis juridique important

|

32003L0028

Kommissionens direktiv 2003/28/EF af 7. april 2003 om fjerde tilpasning til den tekniske udvikling af Rådets direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej (EØS-relevant tekst)  

EU-Tidende nr. L 090 af 08/04/2003 s. 0045 - 0046

Kommissionens direktiv 2003/28/EFaf 7. april 2003om fjerde tilpasning til den tekniske udvikling af Rådets direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej(1), senest ændret ved Kommissionens direktiv 2001/7/EF(2), særlig artikel 8, ogud fra følgende betragtninger:(1) Bilag A og B til direktiv 94/55/EF indeholder bilag A og B til den europæiske konvention om international transport af farligt gods ad vej, almindeligvis benævnt ADR, i udgaven gældende fra den 1. juli 2001.(2) ADR ajourføres hvert andet år. Som følge heraf træder den ændrede udgave i kraft fra den 1. januar 2003 med en overgangsperiode frem til den 30. juni 2003.(3) Bilag C indeholder henvisninger til randnumre, som skal blive punkter.(4) Det er derfor nødvendigt at ændre bilagene til direktiv 94/55/EF.(5) De i dette direktiv fastsatte foranstaltninger er i overensstemmelse med udtalelse fra Udvalget for Transport af Farligt Gods -UDSTEDT FØLGENDE DIREKTIV:Artikel 1I bilagene til direktiv 94/55/EF foretages følgende ændringer:1) Bilag A affattes således:"BILAG ABestemmelserne i bilag A til den europæiske konvention om international transport af farligt gods ad vej (ADR), som de gælder fra den 1. januar 2003, idet udtrykket "kontraherende part" erstattes med "medlemsstat".Ændringerne til 2003-udgaven af bilag A til ADR offentliggøres, så snart teksten foreligger på alle de officielle fællesskabssprog."2) Bilag B affattes således:"BILAG BBestemmelserne i bilag B til den europæiske konvention om international transport af farligt gods ad vej (ADR), som de gælder fra den 1. januar 2003, idet udtrykket "kontraherende part" erstattes med "medlemsstat".Ændringerne til 2003-udgaven af bilag B til ADR offentliggøres, så snart teksten foreligger på alle de officielle fællesskabssprog."3) Bilag C ændres i overensstemmelse med bilag C til dette direktiv.Artikel 21. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. juli 2003. De underretter straks Kommissionen herom.Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.Artikel 3Dette direktiv træder i kraft dagen efter offentliggørelsen i Den Europæiske Unions Tidende.Artikel 4Dette direktiv er rettet til medlemsstaterne.Udfærdiget i Bruxelles, den 7. april 2003.På Kommissionens vegneLoyola De PalacioNæstformand(1) EFT L 319 af 12.12.1994, s. 7.(2) EFT L 30 af 1.2.2001, s. 43.BILAG"BILAG C1. I punkt 2 ændres sætningsleddet "er randnummer 10 599 i bilag B" til sætningsleddet "er kapitel 1.9 i bilag A".2. I punkt 4 ændres sætningsleddet "er randnummer 2 221 i bilag A" til sætningsleddet "består af definitionerne af 'flaske', 'rør', 'fade', 'kryogenbeholdere' og 'flaskebatterier' anført i afsnit 1.2.1 i bilag A".3. I punkt 5 ændres sætningsleddet "er randnummer 2 010 og 10 602 i bilag A og B" til sætningsleddet "er forskrifterne i kapitel 1.5 i bilag A".".